Izanagi nglampahi "misogi" (siram) amargi boten remen kaliyan regetan ("kegare") ingkang kabeta saking Yomi. Nalika nembé nglampahi misogi, Izanagi nglairaken "kami", nalika ngumbah mripat sisih kiwa banjur lair Amaterasu (déwa srengéngé, panguwaos Takamanohara). Lajeng mripat sisih tengen nglairaken Tsukuyomi (déwa bulan, panguwaos wengi). sarta nalika ngumbah irung lair Susanoo (panguwaos samudra). Tigang "kami" mau dipunwastani Mihashira no Uzu no Miko, lan nampi dhawuh saking Izanagi supados nguwaosi donya.